Candice Grimsbane

## Megjelenés

174cm magas, karcsú nő hollófekete hajjal és ezüstös szempárral *(a kép csak szemléltetés, a szeme fehérje nem fekete)*, ami ha épp lobbanékony hangulatban van, enyhe vöröses fénnyel villanhat. A bőre sápadt, szinte már fehéres. Ajkait általában vörösre vagy olykor-olykor feketésre festi. Vámpír léte miatt használja, hogy eltakarja vele az ivási szokásait. A testét tetoválások fedik. A bal karján egy kígyó helyezkedik el, míg a nyakától indulva a jobb karján keresztül egészen a kézfejéig egy különleges tetoválás fedi, amelyet egy fajta erősítő mágiával hozott létre. A tetoválás felizzik, ha használja a képességeit és plusz erővel látja el, hogy ne eméssze fel a saját energiáit teljesen. Általában rá egy-két számmal nagyobb felsőket hord, jobbára ingeket, de ha olyanja van, hajlandó kiöltözni, bár nem rajong a magamutogatásért. Nem kiemelkedően gyönyörű nő, de kifejezetten szép. A visszafogott öltözködése miatt viszont könnyedén veszik bele a tömegbe és ezt egyáltalán nem bánja.

Vámpír jellemzői az előereszthető karmok, két pár hegyes fog, ebből kettő a megnyúló szemfog amivel táplálkozni képes, a másik kettő, egyel beljebb elhelyezkedő fog pedig kígyókéhoz hasonlító méregfog, amivel a testében lévő, méreggel kevert gomba féle vegyületet képes mások szervezetébe bejuttatni, ezzel elindítva a vámpírrá változás folyamatát. *(Bővebben a képességeknél)*

A vámpír képességek mellé tartozik még az alakváltás, ami olyan félvérek esetében, mint Candice egy normál méretű és külsejű denevért jelent. Ebben az alakban teljes lényében fekete, csupán a szemei maradnak hideg kékek.

## Jellem

Nem fogja vissza a nyelvét, ha általa nem kedvelt személyekről van szó és néha ki-ki csusszan a száján egy-egy káromkodás. A férfiakat egyszerre gyűlöli és tart tőlük, így velük az első pillanattól bizalmatlan és kissé bunkó, de ha valaki bizonyítja számára valahogy, hogy megbízható és nem kell aggódnia miatta, akkor ő sem parasztkodik. Ha viszont valaki magára haragítja, nem fél mindent beleadni és felhasználni az ereje minden apró rejtett részletét, hogy földi pokollá tegye az ellenfele életét. Elsőre törékenynek tűnhet, de korántsem nevezhető annak. Rendkívül lobbanékony, hirtelen haragú, de csak okkal haragtartó. A bizalmát nehezen adja, de ha valaki elnyeri, azt a világért nem árulná el és bármit megtesz, hogy megvédje.

Alapvetően kissé visszahúzódóbb, introvertált típus. Jobban preferálja az otthon maradást és szüksége van én időre, de néha napján, ha kimozdul, szívesen tölti az idejét a hozzá közelállókkal. Az általa kedvelt emberek közelében képes elengedni magát és megmutatni egy lágyabb, figyelmesebb, kedvesebb oldalát.

A szemétkedős, paraszt külső egy törött, de kedves lelket takar, csak türelemre és kitartásra van szüksége annak, aki a közelébe akar férkőzni hozzá. Nehezen nyílik meg az érzelmeivel kapcsolatban.

## Múlt

Egy egyszerű kisvárosban született egy föld elemi boszorkány és egy egyszerű ember férfi gyermekeként. Az édesanyja egy föld és egy tűz elemi boszorkány gyermeke volt, így Candice megörökölte a nagyapja erejét. Az anyja már egészen kicsi kora óta tanítgatta, így tizennyolc éves korára már szinte profi szinten használta a kezdő és középszintű varázslatokat, mind tűz, mind füst mágia szinten. Illetve anyja mellett tanult a gyógyfüvekről és a kristályokról, mivel rengeteget segített neki a családi vállakozásként nyitott boltban, ami mágikus tárgyakkal foglalkozott. Az emberek tisztában voltak a természetfelettiek létezésével és bár a szekta miatt nem igen rajongtak értük, a boszorkányokat egészen addig megtűrték a környezetükben, ameddig nem okoztak problémát.

Édesapja tizennégy éves korában halt meg, súlyos beteg volt és még az anyja mágiája sem volt elég erős, hogy segítsen a férfin, az emberi kórházak tudása pedig még annyira sem volt hatásos. Candice közel állt az apjához, így az elvesztése megviselte, viszont idővel sikerült túllendülnie a gyászon. Ettől függetlenül rendszeresen látogatta a sírját.

Az élete gyökeresen megváltozott huszonegy éves korában. Bár sosem volt társasági lény, pár akkori barátja rávette egy görbe estére. A szórakozóhelyen elvesztették egymást, ő pedig úgy döntött, hogy kimegy levegőzni és megvárja a barátait. A hely egy sikátorra nyílt, az esti órákban pedig sok részeges banda járkált a környéken. Pár fiatal férfi sarokba szorította és mivel akkorra már benne is volt némi alkohol, nem tudott elég gyorsan reagálni. A csapat megtámadta félreérthetetlen szándékkal. Az egyiket sikerült megégetnie, mire az felkapott egy fémcsövet és tiszta erőből fejbe vágta vele.

Nem halt bele a sérülésébe, de a csapat ezt hitte a mozdulatlanságából és a vér látványából, így hirtelen kijózanodva eliszkoltak onnan. Pár percre rá egy idős vámpír találta meg a halál szélén és megmentette az életét azzal, hogy részlegesen vámpírrá változtatta, hibridet csinálva belőle.

Utána két hétig maradt a vámpír nő otthonában az átváltozást követő magas lázzal küzdve. Elsőre haragudott az alkotójára, amiért átváltoztatta, mivel nem voltak emlékei az éjszakáról, de idővel azok is visszatértek, ahogy felépült. Hálás lett, amiért megmentette az életét és megismerte a vámpír családot, akik nem sokkal az otthona mellett éltek egy nagyobb kastélyféleségben. A családot mindenki ismerte és tudták is, hogy mik ők, de a város vezetősége megegyezett velük, hogy ameddig nem okoznak problémát, nem szólnak miattuk a vadászoknak.

Az édesanyja miatt nem költözött a többi vámpírhoz, ahogy azt a szokásaik megkövetelték volna, de rendszeresen látogatta őket és megtanulta kezelni az újonnan szerzett képességeit is. A család közel nőtt a szívéhez és a hűsége feléjük megingathatatlan volt, de sosem érezte úgy, hogy igazán közéjük tartozott volna.
Az anyjának nem szólt a vámpírságról. A családja nem volt kifejezetten ellenséges a fajjal kapcsolatban, de soha nem is rajongtak értük és nem akart az anyjában sem aggodalmat kelteni az ügy miatt. Így is elég problémás volt számára kimagyarázni a két hetes köddé válást.

## Képességek

A boszorkányok képességei több helyre is sorolhatóak, ez függ a boszorkányok erősségétől, tapasztaltságától és fajtájától. A világukban csak elemi boszorkányok léteztek, akik a démonok és az angyalok erejével is meg voltak áldva, emellett saját, egyedi alap képességekre is szert tettek az idők során, amelyek tanulhatóak és taníthatóak mágiahasználatra alkalmas lények körében *(elemtől függetlenül boszorkányok, démonok és angyalok pl – ezt a törvényt a démon úrnő hozta miután létrejöttek a mágusok és pusztításba kezdtek)*. Ezekhez általában valamilyen varázsige társul, rajzolandó minta vagy egy anyag *(só, kristály, homok, vér, etc.)*

### Alap boszorkány képességek/ismeretek

* Alakváltás: Holló – minden boszorkánynak van egy lélekállata amelynek alakját képesek felvenni. Átváltozáskor csupán a szemszínük jelzi boszorkány mivoltukat. Ebben az alakjukban is képesek a mágiahasználatra.
* Tárgyak lebegtetése/magához hívása/távolról való irányítása *(Pl.: A tű magától varr)*

* Voodoo: Ennek több ága van.
	+ Ha valaki vérét és egy hozzá kapcsolódó tárgyat megszereznek, képesek nyomon követni az illetőt
	+ Ha valakitől szereznek egy hajszálat, fogat, körömdarabot, valamilyen, a fizikai testéhez kapcsolatos dolgot és ennek a segítségével egy bábut készítenek, távolról képesek fájdalmat okozni neki a babán keresztül, de gyilkolni nem lehet vele
	+ Ha valakitől szereznek vért és ezt a sajátjukkal összekeverve megisszák és megitatják a másik emberrel, egy, a varázsigétől függő köteléket alakítanak ki. Ez lehet telepátia, az életük összekötése vagy engedély a lélek utazására *(értsd, ha az egyik meghal, beleszállhat a másik testébe a lelke a végső halál helyett és így tovább élhet. Új testet nem kaphat)*. Általában biztosítékként alkalmazzák eskükkor. A varázsigétől függ a tartóssága is a varázslatnak, időt lehet szabni, de megtörni/megszakítani nem lehet. Ha örökre szól, így jártál.

* Gyógyfüvek és mérgező növények átható ismerete
* Gyógyitalok, mérgek és bájitalok készítése
* Tetoválás: Bizonyos minták, jelképek az elemekhez kapcsolódnak. Amennyiben ezeket egy boszorkány egy különleges fajta tintával juttatja az ember bőre alá, azzal az adott elem képességeiből kap az illető, vagy a saját elemének képességeit erősíti. Ha a fogadónak nincs kapacitása a mágiára, a tinta 24 óra után komoly fájdalmak kíséretében lepattogzik a bőrről.

* Varázsigék használata: Nem kevés varázskönyvvel rendelkeznek a támadó varázslatoktól a gyógyításig. Minden elemnek megvannak a maguk varázsigéi, ahogy kevertek is léteznek. Ezek mind tanulhatóak, amennyiben az illető képes kapcsolatot létesíteni a varázsigéhez szükséges elemekkel. Tárgyak megbuherálására például rengeteget használják, szobák lezárására is. Általában valamilyen tárgy vagy jelkép szükséges hozzájuk a varázsigék mellett. Fentebb néhány ága említve van.

*(Külön infó Ripville-hez: Más világok tanulható mágiáit is képesek átvenni)*

### Tűzboszorkány képességek

A boszorkányok az elemi képességeikhez a környezetükből nyelik el az energiát. Erre születni kell. A legtöbb boszorkányhoz egyetlen elem társul de az első család leszármazottai kettő, három, vagy akár mind a négy elem használatára is képesek. Candice esetében a körülötte levő tűzből, vagy tűz alapú energiából kell erőt merítenie: valós lángok, egy tűz alapú lény energiája *(pl.: Arkangyal, Főnix, Tűz démon)*, energiaforrás *(tetoválás)*, etc.

* Lángokkal kapcsolatos erő. Az elszívott energiától és a boszorkány erejétől függ, milyen erős/hatékony:
	+ A lángokat bárhogy képes formázni *(állat alakot ad nekik, irányítja őket, esetleg saját, bónusz testrészt alkot belőlük)*
	+ Támadó mágia *(tűzgolyó, égetés, öngyulladás, etc.)*
	+ Gyógyító mágia *(külső sérüléseket, csonttörést, égési sérülést gyógyít. Betegséget, mentális betegséget, fogyatékosságot nem)*

* Füstmágia, szintén az elszívott energiától és a boszorkány erejétől függ. NEM egyenlő a sötétmágiával
	+ Csápokat idéz füstből és ezeket úgy formálja, ahogy akarja
	+ Teleportálás: önmagát, vagy akár nagyobb társaságokat képes egyik helyről a másikra vinni úgy, hogy mindenkit füstté változtat és ismét testet ad nekik az új helyen
	+ Füstté válás, ilyen alakban való mozgás és támadás

### Vámpír képességek

Az ő fajtája részben eltér a megszokott vámpíroktól, míg más helyeken hasonlít. A vámpírok nem élőhalottak. Két fajtájuk van: született, vagy alkotott. Candice egy alkotott vámpír és kisebb dózisban kapta a mérget, így megtarthatta a boszorkány képességeit is, és nem változott át teljesen. Ennek ellenére megkapta a vámpírok teljes arzenálját egy dolgot leszámítva.
A fajtája egy fertőzésként keletkezett, ami néhány állat és egy gombafaj keverékéből jött létre. Ennek hatására alakultak ki a képességeik és váltak olyanokká, amilyenek.

* Dupla pár hegyes fog: A szemfogakat táplálkozásra használja, míg egy párral beljebb kígyószerű méregfogak helyezkednek el. Ezzel tud másokat átváltoztatni. A méreg kb. egy órán belül hatni kezd és egy egytől négy hétig tartó lázas kínlódást okoz, ami alatt a test alkalmazkodik és átváltozik. Az átváltoztatott fél a dózistól függetlenül hűséget érez az alkotója irányába, de szabad akarata van.
* Igézés: A kígyó és a gomba génkeverékének másik mellékhatása az igézés. Szemkontaktus szükséges hozzá. A vámpír erejétől függően tartós elmekontrollt okoz.
* Sebesség: A gepárd gén előnye a vámpírok szinte páratlan gyorsasága
* Fizikai erő: Medvegén. Megnövekedett fizikai erő. Lazán hozzád vág egy terepjárót fél kézzel
* Gyors gyógyulás: A gombák egyik érdekessége az alkalmazkodóképesség. Ez tovább mutálódva felgyorsított gyógyuláshoz vezetett
* Alakváltás: Egy átlagos vámpír egy hatalmas, denevérszerű szörnyeteggé képes változni. Candice félvérsége miatt ez egy normál méretű denevért jelent.
* Remekül lát a sötétben, de a túl éles, vagy hirtelen fények zavarják
* Hallása a denevér gén miatt rendkívül éles és a szaglása is páratlan

### Bónusz

* Anyja egyik levegő elemi boszorkány ismerősétől kapott egy, bár nem áttörhetetlen, de erős elmevédelmet.

## Gyengeségek

* Fa a szívbe nem valami egészséges
* Ahogy a fejnek is illik a helyén maradni és a vért a testébe pumpáló szerv is a mellkasában jobb munkát végez
* Könnyen meg lehet zavarni a látását hirtelen, villódzó fényekkel
* Ha nincsenek a közelében lángok, a saját energiáját, illetve a tetoválásába rejtett erőt kell felhasználnia, ami, túl sok elszívása esetén végzetes is lehet

## Egyéb

* Szeret festegetni
* Aláírta Raphael szerződését, így a Toronyhoz kötötte magát és a hatodik kör végén vele megy haza
* Raphael is védi az elméjét